Åtte pågrepet etter gruppevoldtekt i India
De fire jentene, som er mellom 12 og 14 år gamle, ble kidnappet fra kostskolen de gikk på. Kidnappingen skjedde etter at en gruppe menn bevæpnet med kniver stormet inn på skolen i den indiske delstaten Jharkand, opplyser en polititjenestemann. - Vi har gjort noen pågripelser, og vi avhører åtte personer som er anklaget i denne saken, sier politioverinspektør Y.S. Ramesh til AFP. - Jentene er sjokkerte og redde etter hendelsen, sier han og lover en rask rettssak hvis mennene blir tiltalt.
Indisk politi har pågrepet åtte personer etter en gruppevoldtekt av fire skolejenter tirsdag.